**БРОЈ ЗАЈМА 94850-YF**

**Споразум о зајму**

**Пројекат развоја тржишта капитала**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

СПОРАЗУМ О ЗАЈМУ

СПОРАЗУМ је закључен на Датум потписивања између РЕПУБЛИКЕ СРБИЈЕ („Зајмопримацˮ) и МЕЂУНАРОДНЕ БАНКЕ ЗА ОБНОВУ И РАЗВОЈ („Банкаˮ). Зајмопримац и Банка сагласили су се о следећем:

# ЧЛАН I — ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Прилогу овог споразума) примењују се на овај споразум и чине његов саставни део.
  2. Уколико контекст не захтева другачије, термини коришћени у овом споразуму, писани великим почетним словом, имају значење које им је дато у Општим условима или у Прилогу овог споразума.

**ЧЛАН II — ЗАЈАМ**

2.01. Банка је сагласна да позајми Зајмопримцу износ од двадесет седам милиона и седамсто хиљадаевра(27.700.000 ЕУР), с тим да се та сума може с времена на време конвертовати путем Конверзије валуте („Зајамˮ), да би се помогло у финансирању пројекта описаног у Програму 1 овог споразума („Пројекатˮ).

* 1. Зајмопримац може повлачити средства Зајма у складу са Одељком III Програма 2 овог споразума.
  2. Приступна накнада износи једну четвртину једног процента (0,25%) износа Зајма.
  3. Накнада за ангажовање средстава износи једну четвртину једног процента (0,25%) годишње на Неповучена средства Зајма.

2.05. Каматну стопу представља Референтна стопа увећана за Варијабилну маржу или стопа која се примењује након Конверзије; у складу са Одељком 3.02(e) Општих услова.

2.06. Датуми плаћања су 15. април и 15. октобар сваке године.

2.07. Главница Зајма отплаћиваће се у складу са Програмом 3 овог споразума.

**ЧЛАН III — ПРОЈЕКАТ**

* 1. Зајмопримац потврђује своју посвећеност циљевима Пројекта. У ту сврху, Зајмопримац ће спроводити Пројекат преко МФ у складу са одредбама члана V Општих услова и Програма 2 овог споразума.

**ЧЛАН IV — РАСКИД**

4.01. Крајњи рок за ступање на снагу је сто осамдесет (180) дана од Датума потписивања.

**ЧЛАН V — ПРЕДСТАВНИК; АДРЕСЕ**

5.01. Представник Зајмопримца, који се, између осталог, може сложити са изменама одредби овог споразума у име Зајмопримца разменом писама (осим уколико се другачије не договоре Зајмопримац и Банка), је министар финансија Зајмопримца.

5.02. За потребе Одељка 10.01 Општих услова: (а) адреса Зајмопримца је:

Министарство финансија

Кнеза Милоша 20

11000 Београд

Република Србија; и

(б) електронска адреса Зајмопримца је:

Број телефакса: Адреса електронске поште:

(381-11) 3618-961 kabinet@mfin.gov.rs

5.03. За потребе Одељка 10.01 Општих услова: (a) адреса Банке је:

International Bank for Reconstruction and Development

1818 H Street, N.W.

Washington, D.C. 20433

United States of America; и

(б) електронска адреса Банке је:

Број телекса: Број телефакса: Адреса електронске поште:

248423(MCI) или 1-202-477-6391 npontara@worldbank.org

64145(MCI)

СПОРАЗУМ постигнут и потписан на енглеском језику на Датум потписивања.

**РЕПУБЛИКА СРБИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име:** Синиша Мали\_\_\_\_\_\_\_\_\_\_\_\_\_\_\_\_/n1/

**Функција:** ПОТПРЕДСЕДНИК ВЛАДЕ И МИНИСТАР

ФИНАНСИЈА/t1/

**Датум: \_\_\_\_\_**10. април 2023. године\_\_\_\_/d1/

**МЕЂУНАРОДНА БАНКА ЗА ОБНОВУ И РАЗВОЈ**

\_\_\_\_\_\_\_\_\_\_\_\_\_\_Nicola Pontara\_\_\_\_\_\_\_\_\_\_\_\_/s2/

**Овлашћени представник**

**Име:** \_\_\_\_ Nicola Pontara \_\_\_\_\_\_\_\_\_\_\_/n2/

**Функција: \_**Менаџер за Србију, Европу и\_\_

Централну Азију/t2/

**Датум: \_\_**31. март 2023. године\_\_\_\_\_\_\_\_/d2/

**ПРОГРАМ 1**

**Опис Пројекта**

Циљеви Пројекта су: (i) побољшање окружења које омогућава развој тржишта капитала и (ii) продубљивање тржишта корпоративних обвезница, укључујући зелена и друга тематска издања.

Пројекат се састоји од следећих делова:

**Део 1.** **Институционалне, правне и регулаторне реформе**

Јачање институционалног, правног и регулаторног оквира Зајмопримца за развој тржишта капитала, између осталог, кроз:

* 1. Успостављање јединице за тржиште капитала („ЈТКˮ) у оквиру МФ, кроз пружање техничких савета и Обуке, за изградњу капацитета у сврху (a) спровођења Стратегије за развој тржишта капитала („СРТКˮ) и (б) координирања имплементације Програма издавалаца корпоративних обвезница („ЦБИПˮ) са Тимом за имплементацију.
  2. Процену институционалних, правних и регулаторних оквира КХоВ-а и ЦРХоВ-а како би се ускладили са релевантним Принципима Међународне организације комисија за хартије од вредности (ИОСЦО) (ПБЦ #1).
  3. Надоградњу система информационо-комуникационих технологија БЕЛЕКС-а (и хардвера и софтвера), укључујући развој нове интернет странице за промовисање и лакшу трговину хартијама од вредности које се котирају на берзи, ради лакшег повезивања са другим берзама и омогућавања регионалне сарадње (ПБЦ # 2).
  4. Израда временски ограниченог акционог плана за развој тржишта капитала ради информисања ревизије пореског оквира.
  5. Креирање јавно доступног, интерактивног веб портала о тржиштима капитала (ПБЦ #3).
  6. Спровођење Стратегије за развој тржишта капитала („СРТКˮ), укључујући, између осталог: (а) спровођење студија изводљивости и развој специфичних производа, као што су зелене/тематске обвезнице, муниципалне обвезнице и други производи у складу са СРТК, укључујући инструменте за климатско финансирање; (б) пружање техничке помоћи за даљи развој инвестиција идентификацијом решења за неактивне рачуне и уклањањем препрека повећању тражње; и (ц) промовисање финансијског образовања и подизање свести јавности, кроз обуку и дистрибуцију комуникационих материјала, о корпоративним обвезницама, алтернативама банкарском финансирању, опцијама дугорочне штедње и, шире, о развоју тржишта капитала.
  7. Подршка МФСФС и ЦФЈ у погледу трошкова управљања пројектом и Оперативних трошкова, укључујући трошкове у вези са: (a) набавкама, (б) финансијским управљањем, (ц) праћењем и евалуацијом, (д) извештавањем, (е) заштитним мерама и техничким надзором, (ф) координацијом политика, (г) механизмом независне верификације ПБЦ и (х) прикупљањем података.
  8. Спровођење независних техничких ревизија и независних финансијских ревизија Пројекта.

**Део 2.** **Програм издавалаца корпоративних обвезница**

Омогућавање издавања корпоративних обвезница у РСД, било приватно пласираних или јавно котираних, укључујући финансирање расхода ПБЦ, између осталог, кроз:

* 1. Успостављање Тима за имплементацију који ће администрирати и управљати Програмом издавалаца корпоративних обвезница (ЦБИП) (ПБЦ #4).

2.2 Израду прелиминарне листе Учесника ЦБИ за евентуално издавање обвезница.

2.3 Пружање Обуке, изградње капацитета и техничке помоћи МФ-у како би подржали Издаваоце корпоративних обвезница који учествују са кључним пружаоцима професионалних услуга (као што су адвокатске канцеларије, финансијске саветодавне фирме, агенције за кредитни рејтинг и агенције за сертификацију), за управљање, ревизију, финансијске и правне сврхе, укључујући активности у вези са (а) прегледима корпоративног управљања; (б) потенцијалном помоћи у реструктурирању (посебно у вези са корпоративним управљањем или финансијским процесима); (ц) улогом директора и вишег руководства Учесника ЦБИ (укључујући питања животне средине, социјална питања, управљање и родна питања); (д) користима компанија које се котирају на берзи у односу на финансирање дугова преко банака; и, шире, (е) развојем тржишта капитала, производа и активности.

* 1. Спровођење даље свеобухватне анализе за: (а) проверу према додатним, строжијим критеријумима Учесника ЦБИ укључених у прелиминарну листу наведену у одељку 2.2 изнад; и (б) израду коначне листе одабраних Издавалаца корпоративних обвезница (ЦБИ).
  2. Пружање обуке, изградња капацитета и техничка помоћ МФ-у за пружање саветодавних активности Одабраним ЦБИ са (а) корпоративним обвезницама; (б) припремом проспеката; (ц) добијањем ЦБИ и издавањем кредитних рејтинга од стране агенције која је регистрована или сертификована код Европског регулатора за ХоВ и тржишта (ЕСМА); (д) екстерним ревизијама финансијских извештаја; (е) правном и регулаторном документацијом потребном за издавање; и (ф) услугама корпоративног финансирања, укључујући структурирање хартија од вредности, дистрибуцију обвезница инвеститорима и, ако је потребно, листинг обвезница.
  3. Изградња капацитета и техничка помоћ МФ-у у вези са инструментима зеленог финансирања, зеленим сертификатима и утицајем климатских промена на предузећа, како би се пружиле смернице Одабраним ЦБИ:

(a) који су спремни да издају зелене или тематске обвезнице, и

(б) под условом да су изабрани у складу са одељком 2.4 изнад, између осталог, са:

(i) почетном сертификацијом;

(ii) примењивим обелодањивањем зеленог и климатског финансирања; и

(iii) годишњом верификацијом која документује да су приходи коришћени у предвиђену сврху.

2.7 Дванаест корпоративних обвезница, од којих је сваку по први пут издао други Одабрани издавалац корпоративних обвезница (ПБЦ #5).

**ПРОГРАМ 2**

**Спровођење Пројекта**

**Одељак I. Аранжмани за имплементацију**

**A. Институционални аранжмани.**

1. Зајмопримац ће, преко МФ:
2. Одржавати МФСФС у оквиру МФ током трајања имплементације Пројекта, и успоставити Јединицу за тржиште капитала (ЈТК) у оквиру МФСФС најкасније тридесет (30) дана од Датума ступања на снагу, и одржавати је током имплементације Пројекта, у саставу, бројем запослених и њиховим квалификацијама, ресурсима, пројектним задацима и функцијама прихватљивим за Банку, како је даље наведено у ПОМ-у, укључујући и одговорност за (i) обезбеђивање да се захтеви, критеријуми, политике, процедуре и организациони аранжмани наведени у овом споразуму о зајму и ПОМ-у примењују у спровођењу Пројекта; (ii) праћење и евалуацију Пројекта; и (iii) припрему извештаја о напретку Пројекта;

(б) Ангажовати или именовати једног стручњака за заштиту животне средине и социјална питања, у складу са пројектним задатком прихватљивим за Банку, најкасније шездесет (60) дана од Датума ступања на снагу, а након тога задржати наведеног стручњака током имплементације Пројекта;

(ц) Одржавати, током имплементације Пројекта, Централну фидуцијарну јединицу („ЦФЈˮ) у оквиру МФ, у саставу, бројем запослених и њиховим квалификацијама, ресурсима, пројектним задатком и функцијама прихватљивим за Банку, како је даље наведено у ПОМ-у, укључујући и одговорност за пружање свеукупне фидуцијарне подршке МФСФС-у за имплементацију Пројекта; и

(д) Успоставити Тим за имплементацију, најкасније шест месеци од Датума ступања на снагу, и одржавати га током имплементације Пројекта, у саставу (укључујући представнике КХоВ и ПКС), ресурсима, пројектним задатком и функцијама прихватљивим за Банку, како је даље наведено у ПОМ-у, који ће бити одговоран за имплементацију и координацију ЦБИП из Програма 2, Одељак I(Ц) овог споразума.

**Б. Пројектни оперативни приручник**

1. Зајмопримац ће, преко МФ, израдити и усвојити ПОМ, задовољавајући за Банку, најкасније у року од тридесет (30) дана од Датума ступања на снагу, укључујући, између осталог:

(a) детаљан опис, редослед и временски распоред свих пројектних активности и категорија расхода;

(б) улоге и одговорности релевантних актера (укључујући МФСФС, ЈТК, ЦФЈ и Тим за имплементацију);

(ц) процедуре набавке, финансијско управљање, рачуноводства и ревизије;

(д) критеријуме подобности за Учеснике ЦБИ и за Изабране ЦБИ;

(е) обавезе рефундирања Изабраних ЦБИ;

(ф) процедуре које регулишу надокнаде Изабраним ЦБИ;

(г) протоколе верификације и аранжмане за верификацију за ПБЦ;

(х) за праћење, надзор и евалуацију Пројекта, укључујући формат и садржај извештаја о Пројекту;

(и) ЕСП за преглед Издавалаца корпоративних обвезница за ЦБИП;

(ј) интерне механизме контроле за управљање, контролу и спровођење надзора; и

(к) механизме за укључивање грађана, укључујући кадрове и буџет потребне за њихово спровођење.

2. Зајмопримац, преко МФ, (i) реализује Пројекат у складу са одредбама ПОМ-а, и (ii) осим ако се Банка не сложи другачије у писаном облику, неће укидати, мењати, суспендовати нити се одрицати или на други начин избећи да спроводи ПОМ или било које његове одредбе.

1. У случају било каквог неслагања између одредби ПОМ-а и услова овог споразума услови овог споразума ће превладати.

**Ц. Програм издавалаца корпоративних обвезница у оквиру Дела 2 Пројекта**

1. У сврху и пре имплементације активности у оквиру Дела 2 овог пројекта, Зајмопримац ће, преко МФ, усвојити и детаљно описати у ПОМ-у: (а) критеријуме подобности за прелиминарну листу Учесника ЦБИ; (б) критеријуме подобности за коначну листу Одабраних ЦБИ; (ц) врсте техничке помоћи које могу бити пружене Одабраним ЦБИ у Програму издавалаца корпоративних обвезница на основу процене потреба и аранжамана за дељење трошкова; (д) процедуре и процесе отплате насталих трошкова од стране Одабраних ЦБИ.
2. Критеријуме подобности за ЦБИ које ће МФ укључити као Учеснике ЦБИ на прелиминарну листу у складу са Програмом 1, Делом 2.2 овог споразума, као што је даље детаљно објашњено у ПОМ-у, укључују, између осталог, евиденцију која показује:
3. добар статус код кредитних агенција, прихватљив за МФ;

(б) било које две од последње три године остваривања профита (да би се прилагодио економски утицај везан за COVID-19);

(ц) минималне оперативне приходе и профитабилност;

(д) максимални левериџ и минимални рацио покрића камата;

(е) усклађеност са правним и политичким оквиром Зајмопримца којм се регулишу питања животне средине и социјална питања, рад, здравље и безбедност на раду, родна равноправност, питања борбе против дискриминације и узнемиравања; и

(ф) усклађеност са ЕСП, укључујући применљиве критеријуме за искључење.

1. Након укључивања Учесника (ЦБИ) на прелиминарну листу, МФ ће навести Учеснике ЦБИ да се обавежу да ће побољшати корпоративно управљање и финансијске процесе и прихватити захтеве транспарентности са имаоцима обвезница.
2. Додатни критеријуми подобности за Учеснике ЦБИ које ће МФ укључити као Изабране ЦБИ на коначну листу у складу са Програмом 1, Делом 2.4 овог споразума, између осталог, укључују евиденцију која показује:
3. усклађеност са минималним захтевима корпоративног управљања, прихватљиву за МФ, као што је Одбор директора који је оперативан, најмање један неизвршни директор, искусни главни финансијски службеник, адекватни процеси финансијског управљања, кодекс понашања и одвајање корпоративне имовине у односу на имовину оснивача;

(б) финансијске извештаје над којима је извршена екстерна ревизија, без значајних квалификација;

(ц) успостављени однос са пословном банком дуже од две (2) године без икаквих кашњења у испуњењу обавеза; и

(д) план пословања, прихватљив за МФ, за коришћење прихода добијених емисијом корпоративних обвезница.

1. Поред критеријума наведених у одељцима 2, 3 и 4 изнад, и као што је детаљније објашњено у ПОМ-у, ЦБИ који послују у следећим секторима или који се баве следећим активностима, на начин који одреди Банка, неће моћи да се квалификују за финансирање у оквиру Пројекта:

(а) Искључене активности;

(б) Метали од злата, сребра или платине, бисери, драго и полудраго камење (осим сатова и кућишта за сатове);

(ц) Роба опасна по животну средину чија је производња, употреба или увоз забрањена законима Зајмопримца или међународним уговорима у којима је Зајмопримац страна, као и свака друга добра роба која је споразумом између Зајмопримца и Банке означена као опасна по животну средину;

(д) На име сваког плаћања забрањеног одлуком Савета безбедности Уједињених нација донетом у складу са Поглављем VII Повеље Уједињених нација;

(е) У односу на које Банка утврди да су представници Зајмопримца или другог примаоца средстава Зајма вођени коруптивним, преварантским тајним или принудним радњама, а да Зајмопримац (или други такав прималац) није предузео благовремене и одговарајуће радње које су задовољавајуће за Банку и које су неопходне за решавање таквих пракси када до њих дође;

(ф) Текући спорови или нерешени спорови који могу представљати ризик за репутацију Банке, МФ, КХоВ или ЦБИП (као што су спорови или нерешени правни поступци у вези са значајним неизмиреним еколошким таксама, новчаним казнама или било којим другим обавезама у области заштите животне средине);

(г) Изградња великих брана, истраживање и/или производња угља и нафте, изградња електрана које укључују угаљ или нафту;

(х) Коришћење дечијег или принудног рада; и

(и) Сви други сектори или активности идентификовани у оквиру ПОМ-а, укључујући ЕСП.

1. Зајмопримац ће, преко МФ, склопити споразум о имплементацији („Споразум о имплементацијиˮ) са сваким од Учесника Издавалаца корпоративних обвезница који ће утврдити обавезе страна према ЦБИП-у, укључујући обавезе да ће Учесници ЦБИ, између осталог:

(а) Поштовати важеће услове наведене у овом споразуму и ПОМ-у;

(б) Учествовати у свим обавезним Обукама; и

(ц) Придржавати се било којих и свих додатних обавеза наведених у оквиру Споразума о имплементацији покренутих након што МФ обавести Учеснике ЦБИ о њиховом укључивању на коначну листу као Одабране ЦБИ, као што је обавеза (i) да учествује у највише три емисије у оквиру ЦБИП; (ii) да се обавезује да ће издавати корпоративне обвезнице са дужном пажњом и ефикасношћу; и (iii) да ће надокнадити Зајмопримацу настале трошкове, по сваком издавању, у складу са примењивим одредбама и условима наведеним у ПОМ-у.

**Д. Стандарди за животну средину и социјална питања**.

1. Зајмопримац ће се побринути да се Пројекат спроводи у складу са Стандардима за животну средину и социјална питања, на начин прихватљив за Банку.

2. Без ограничења на став 1 овог члана, Зајмопримац ће обезбедити да се Пројекат спроводи у складу са Планом обавеза у области животне средине и социјалних питања („ЕССˮ), на начин прихватљив за Банку. У том циљу, Зајмопримац ће обезбедити да:

1. мере и радње наведене у ЕСС-у буду спроведене са дужном пажњом и ефикасношћу, како је предвиђено у ЕСС-у;

(б) довољна средстава буду на располагању за покривање трошкова спровођења ЕСС-а;

(ц) се одржавају политике и процедуре, и да квалификовано и искусно особље у адекватном броју буде задржано током имплементације ЕСС-а, како је предвиђено у ЕСС-у; и

(д) ЕСС, или било која његова одредба, не буде измењен, укинут, суспендован, осим ако се Банка другачије не сложи у писаној форми, како је наведено у ЕСС-у и обезбеди да се ревидирани ЕСС објави одмах након тога.

1. У случају било какве недоследности између ЕСС-а и одредби овог споразума, одредбе овог споразума ће превладати.
2. Зајмопримац ће се побринути да:
3. су предузете све неопходне мере за прикупљање, састављање и достављање Банци путем редовних извештаја, са учесталошћу која је наведена у ЕСС-у, и без одлагања у посебном извештају или извештајима, ако то захтева Банка, информације о статусу усаглашености са ЕСС и инструментима животне средине или социјалних питања који су у њему наведени, сви такви извештаји у форми и садржини прихватљиви за Банку, који, између осталог наводе: (i) статус имплементације ЕСС-а; (ii) услове, ако их има, који ометају или прете да ометају имплементацију ЕСС-а; и (iii) корективне и превентивне мере које су предузете или које се морају предузети за решавање таквих стања; и

(б) Банка буде одмах обавештена о сваком инциденту или несрећи у вези са Пројектом или који има утицај на Пројекат или је вероватно да ће имати значајан негативан утицај на животну средину, угрожене заједнице, јавност или раднике, у складу са ЕСС, инструментима животне средине или социјалних питања који се тамо помињу и Стандардима за животну средину и социјална питања.

1. Зајмопримац ће успоставити, објавити, одржавати и управљати приступачним жалбеним механизмом, како би примио и олакшао решавање забринутости и притужби људи на које пројекат утиче, и предузео све неопходне и одговарајуће мере за решавање таквих забринутости и притужби, на начин прихватљив за Банку.

**Одељак II. Праћење, извештавање и евалуација Пројекта**

Зајмопримац ће доставити Банци сваки Извештај о напретку Пројекта најкасније месец дана након завршетка сваког календарског семестра, који покрива календарски семестар.

**Одељак III. Повлачење средстава Зајма**

**A. Опште одредбе.**

Без ограничења одредаба члана II Општих услова у складу са Писмом о повлачењу средстава и финансијским информацијама, Зајмопримац може да повуче средства Зајма за: (i) финансирање Прихватљивих трошкова и (ii) плаћање Приступне накнаде; у опредељеном износу и, ако је применљиво, до процента наведеног за сваку Категорију наведену у следећој табели:

|  |  |  |
| --- | --- | --- |
| **Категорија** | **Опредељени износ Зајма (изражен у ЕУР)** | **Проценат трошкова који ће се финансирати** |
| (1) Роба, неконсултантске услуге и консултантске услуге, Обуке, и Оперативни трошкови за Пројекат (осим за Делове 1.2, 1.3, 1.5, 2.1 и 2.7) | 13.130.750 | 100%(укључујући порезе осим пореза на додату вредност и царинских дажбина за робу и неконсултантске услуге) |
| (2) Расходи за ПБЦ за Делове Пројекта 1.2, 1.3, 1.5, 2.1 и 2.7 | 14.500.000 | 100% (укључујући порезе) |
| (3) Приступна накнада | 69.250 | Износ који се плаћа у складу са Одељком 2.03 овог споразума у складу са Одељком 2.07 (б) Општих услова |
| **УКУПАН ИЗНОС** | **27.700.000** |  |

У смислу ове табеле, царине и порез на додату вредност на увоз и испоруку добара и пружање неконсултантских услуга на територији Зајмопримца, а за потребе имплементације у вези са Пројектом, не финансирају се из средстава Зајма. Зајмопримац потврђује да ће увоз и испорука робе и пружање неконсултантских услуга на територији Зајмопримца, а за потребе имплементације у вези са Пројектом бити ослобођени царина и пореза на додату вредност.

**Б. Услови повлачења средстава; Период повлачења средстава.**

1. Без обзира на одредбе Дела A овог одељка, неће се вршити повлачење средстава према Категорији (2), осим ако и док Зајмопримац, преко МФ, не достави доказе прихватљиве за Банку да су расходи ПБЦ наведени у Програму 4 овог споразума за који се тражи плаћање испуњени и верификовани у складу са ПОМ-ом.
2. Без обзира на одредбе Дела A овог одељка, ниједно повлачење по Категорији (2) неће премашити износ Зајма опредељен за одговарајући ПБЦ у Програму 4 овог споразума.
3. Без обзира на одредбе ставова 1 и 2 овог одељка, Зајмопримац, преко МФ, може повући износ наведен у Писму о повлачењу средстава и финансијским информацијама као аванс; под условом, међутим, да ако ПБЦ, по мишљењу Банке, не буду остварени (или буду само делимично остварени) до датума који је дефинисан за остваривање тих ПБЦ-а у складу са Програмом 4 овог споразума, Зајмопримац ће рефундирати тај аванс (или део таквог аванса који одреди Банка) Банци одмах по обавештењу Банке. Осим ако је другачије договорено са Зајмопримцем, Банка ће поништити тако рефундирани износ. Свако даље повлачење захтевано као аванс према било којој другој категорији биће дозвољено само под условима које ће Банка навести у обавештењу Зајмопримцу.
4. Без обзира на одредбу става 3 овог Одељка, ако Банка у било ком тренутку утврди да је било који део исплаћених износа према Категорији (2) искоришћен за расходе који нису прихватљиви у оквиру Расхода за ПБЦ, Зајмопримац ће одмах рефундирати Банци износ који ће Банка навести у обавештењу Зајмопримцу.
5. Без обзира на одредбе ставова 1, 2 и 3 овог одељка, ако Банка утврди да било који ПБЦ није испуњен или је делимично испуњен до датума до којег је дефинисано остваривање ПБЦ-а у складу са Програмом 4 овог споразума (или каснијег датума који је Банка утврдила обавештењем Зајмопримцу), Банка може, по сопственом нахођењу, обавештењем Зајмопримцу:
6. задржати у целини или делимично износ Зајма опредељен за наведени ПБЦ;

(б) исплатити у целини или делимично износ Зајма који је опредељен за тај ПБЦ у било ком каснијем тренутку када се тај ПБЦ испуни; и/или

(ц) прерасподелити у целини или делимично било који износ Зајма опредељен за тај ПБЦ на друге ПБЦ у Категорији (2) или на друге Категорије.

6.Датум завршетка Пројекта је 31. август 2028. године.

**ПРОГРАМ 3**

**Амортизациони план отплате везан за ангажована средства**

У табели у наставку наведени су Датуми плаћања главнице Зајма и проценат укупног износа главнице Зајма који доспева за плаћање на сваки Датум за плаћање главнице („Проценат ратеˮ).

**Отплате главнице**

|  |  |
| --- | --- |
| **Датум плаћања главнице** | **Проценат рате** |
| Сваког 15. априла и 15. октобра  Почевши од 15. априла 2027. године  Закључно са 15. октобром 2034. године | 6,25% |

ПРОГРАМ 4

Услови засновани на учинку у оквиру Дела 1 и Дела 2 Пројекта

|  |  |  |
| --- | --- | --- |
| **Услов заснован на учинку (ПБЦ)** | **Опредељен износ Зајма за релевантну Категорију**  **(изражен у ЕУР)** | **Рок за завршетак** |
| 1. **ПБЦ у Делу 1 Пројекта** |  |  |
| ПБЦ 1: Зајмопримац је, преко МФ (i) проценио институционалне, правне и регулаторне оквире КХоВ и ЦРХоВ; и (ii) израдио акциони план за усклађивање са релевантним Принципима ИОСЦО. | 1.000.000 | август 2027. године |
| ПБЦ 2: Зајмопримац је, преко МФ, унапредио ИКТ систем БЕЛЕКС-а (i) завршавањем инсталирања и надоградње хардвера и софтвера; и (ii) покретањем нове интернет странице за (a) промовисање и олакшавање трговања хартијама од вредности које се котирају на берзи; и (б) лакшу регионалну сарадњу и ангажовање са другим берзама. | 3.500.000 | август 2027. године |
| ПБЦ 3: Зајмопримац је, преко МФ, покренуо јавно доступну, интерактивну интернет страницу о тржиштима капитала. | 5.000.000 | август 2027. године |
| 1. **ПБЦ у Делу 2 Пројекта** |  |  |
| ПБЦ 4: Зајмопримац је, преко МФ, успоставио Тим за имплементацију за администрирање и имплементацију Програма издавалаца корпоративних обвезница. | 500.000 | У року од 6 месеци од Датума ступања на снагу |
| ПБЦ 5: Дванаест Одабраних издавалаца корпоративних обвезница је издало, по први пут, корпоративну обвезницу. | 4.500.000  [Формула: 375.000 за сваку корпоративну обвезницу коју је издао Одабрани ЦБИ] | јун 2028. године |

**ПРИЛОГ**

**Дефиниције**

1. „Смернице за борбу против корупцијеˮ означавају, за потребе става 6 Прилога Општих услова, Банчине „Смернице за спречавање и борбу против преваре и корупције у оквиру пројеката финансираних из ИБРД зајмопва и ИДА кредита и грантоваˮ, од 15. октобра 2006. године са изменама и допунама од 1. јула 2016. године.
2. „БЕЛЕКСˮ означава Београдску берзу Зајмопримца.
3. „Категоријаˮ означава категорију наведену у табели у Одељку III.A Програма 2 овог споразума.
4. „ЦБИˮ означава корпорацију заинтересовану за издавање корпоративних обвезница у оквиру Програма издавалаца корпоративних обвезница Зајмопримца.
5. „ЦБИПˮ означава Програм издавалаца корпоративних обвезница Зајмопримца наведен у Програму 2, Одељку I(Ц) овог споразума.
6. „ЦФЈˮ означава Централну фидуцијарну јединицу у оквиру МФ.
7. „СРКТˮ означава Стратегију за развој тржишта капитала Зајмопримца за период од 2021. до 2026. године.
8. „ЈТКˮ означава Јединицу за тржишта капитала у оквиру МФ.
9. „ПКСˮ означава Привредну комору Зајмопримца.
10. „ЦРХоВˮ означава Централни регистар хартија од вредности Зајмопримца.
11. „План обавеза у области животне средине и социјалних питањаˮ или скраћено „ЕССˮ означава план обавеза у области животне средине и социјалних питања за потребе Пројекта, од 7. фебруара 2023. године, са могућим изменама и допунама које могу бити донете с времена на време у складу одредбама истог, којим се утврђују материјалне мере и активности које ће Зајмопримац реализовати или учинити да се реализују како би се решили потенцијални еколошки и социјални ризици и утицаји Пројекта, укључујући и рокове за спровођење активности и мера, институционалне аранжмане, као и аранжмане везане за људске ресурсе, обуку, праћење и извештавање и еколошке и социјалне елементе који ће бити припремљени.
12. „Еколошки и социјални стандардиˮ или „EССˮ заједно означавају: (i) „Еколошки и социјални стандард 1: Процена и управљање еколошким и социјалним ризицима и утицајима”; (ii) „Еколошки и социјални стандард 2: Услови у области рада”; (iii) „Еколошки и социјални стандард 3: Ефикасност ресурса и превенција и управљање загађењем”; (iv) „Еколошки и социјални стандард 4: Здравље и безбедност заједнице”; (v) „Еколошки и социјални стандард 5: Куповина земљишта, ограничења по питању коришћења земљишта и принудно расељавање”; (vi) „Еколошки и социјални стандард 6: Очување биодиверзитета и одрживо управљање природним ресурсима”; (vii) „Еколошки и социјални стандард 7: Аутохтоно становништво/традиционалне историјски вулнерабилне заједнице подсахарске Африке”; (viii) „Еколошки и социјални стандард 8: Културно наслеђе”; (ix) „Еколошки и социјални стандард 9: Финансијски посредници”; (x) „Еколошки и социјални стандард 10: Укључивање носилаца интереса и објављивање информација”; на снази од 1. октобра 2018. године и објављени од стране Банке.
13. „ЕСМАˮ означава Европског регулатора за хартије од вредности и тржишта.
14. „ЕСПˮ означава Процедуре за заштиту животне средине и социјалне процедуре.
15. „Искључене активностиˮ означава било коју од наведених активности или активности које производе и/или користе материјале наведене на Листи искључених активности Групе Светске банке/Међународне финансијске корпорације (погледајте https://www.ifc.org/wps/wcm/connect/topics\_ext\_content/ifc\_external\_corporate\_site/sustainability-at-ifc/company-resources/ifcexclusionlist), и друге активности и/или материјале наведене у ПОМ-у и који су класификовани и наведени као део негативне листе у ПОМ-у.
16. „Општи условиˮ означавају „Опште услове Међународне банке за обнову и развој за ИБРД финансирање, Финансирање инвестиционих пројекатаˮ, од 14. децембра 2018. године (ревидиране 1. августа 2020, 21. децембра 2020, 1. априла 2021. и 1. јануара 2022. године).

„Споразум о имплементацијиˮ означава споразум закључен између Зајмопримца, преко МФ, и сваког Учесника издаваоца корпоративних обвезница у складу са условима наведеним у Програму 2, Одељку I(Ц)(6) овог споразума.

„ИОСЦОˮ означава означава Међународну организацију комисија за хартије од вредности.

„ИОСЦО Принципиˮ означава Принципе регулативе хартија од вредности ИОСЦО.

1. „МФˮ означава Министарство финансија Зајмопримца или било ког његовог правног наследника.
2. „МФСФСˮ означава Сектор за финансијски систем МФ.
3. „Оперативни трошковиˮ означавају разумне и инкременталне расходе, које одобри Банка, настале по основу имплементације Пројекта, као што су, између осталог, канцеларијска опрема и други потрошни материјал, закуп пословних просторија, трошкови приступа интернету и комуникација, подршка у раду информационих система, трошкови превођења, провизије банака, путни трошкови, комуналне услуге, дневнице, трошкови смештаја, зараде запослених у ЦФЈ и чланова Тима за имплементацију, као и други разумни расходи непосредно повезани са имплементацијом Пројекта, искључујући консултантске услуге и плате других државних службеника Зајмопримца.
4. „Учесник ЦБИˮ означава ЦБИ кога је МФ укључило на прелиминарну листу у оквиру Дела 2.2 Програма 1 овог споразума.
5. „ПБЦˮ означава Услове засноване на учинку, као што је наведено у Програму 4 овог споразума.
6. „Расходи за ПБЦˮ означава пренос средстава Зајма у сврху плаћања трошкова насталих у складу са Деловима 1.2, 1.3, 1.5, 2.1 и 2.7 Пројекта за радове, робу, консултантске услуге, неконсултантске услуге, Обуке и инкременталне додатне трошкове за плате и оперативне трошкове МФ, КХоВ и ЦРХоВ у вези са имплементацијом СРТК и укључени у буџет МФ у делу „Сектор за финансијски систем, Глава 16, програм 2301, Програмска активност 0004ˮ, „Буџет КХоВ у оквиру Финансијског плана за 2022. годинуˮ, 520 „Трошкови зарада и додатних накнада (бруто) ˮ и 521 „Трошкови пореза и доприноса на зараде и додатне накнаде на терет послодавцаˮ, буџет ЦРХоВ по Финансијском плану за 2023. годину, 520 „Трошкови зарада и додатних накнада (бруто)“, и 521 „Трошкови пореза и доприноса на зараде и додатне накнаде на терет послодавцаˮ, респективно.
7. „Регулатива у области набавкиˮ за потребе става 84 Прилога Општих услова означава „Регулативу Светске банке за набавке и ИПФ Зајмопримцеˮ, од новембра 2020. године.
8. „РСДˮ означава српски динар и односи се на локалну валуту Зајмопримца.
9. „Одабрани ЦБИˮ означава Учесника издаваоца корпоративних обвезница уврштеног од стране МФ на коначну листу према Делу 2.4 Програма 1 овог споразума, и за који МФ и Тим за имплементацију сматрају да испуњавају услове за издавање корпоративне обвезнице у оквиру ЦБИП-а.
10. „Датум потписивањаˮ означава каснији од два датума када су Зајмопримац и Банка потписали овај споразум и таква дефиниција се примењује на све референце на „датум Споразума о зајмуˮ у Општим условима.
11. „КХоВˮ означава Комисију за хартије од вредности Републике Србије и односи се на институцију Зајмопримца која је овлашћена да врши надзор и регулише тржишта капитала, или било ког њеног правног наследника.
12. „Тим за имплементацијуˮ означава тим за имплементацију из Одељка I(A)(1)(д) Програма 2 овог споразума коју треба да успостави и предводи МФ ради координације и имплементације Програма Издавалаца корпоративних обвезница, укључујући, најмање, представнике МФ, КХоВ и ПКС.
13. „Обукеˮ означава разумне трошкове, које је одобрила Банка, за обуке и радионице које се спроводе у оквиру Пројекта, укључујући котизацију, путне трошкове и дневнице за учеснике обука и радионица, трошкове везане за обезбеђивање услуга тренера и говорника на радионицама, закуп просторија за обуку и радионице, припрему и репродукцију материјала за обуку и радионице, студијска путовања и друге трошкове директно везане за припрему и реализацију обуке и радионице (али искључујући робу и консултантске услуге).